《陪郡守赵介然泛舟》
宋代·林季仲

邦人夹岸觑龚黄，画鷁夷犹转曲塘。
风定波平溪练净，沙寒石曲木奴香。
冥搜万象诗肩耸，流盼千山醉眼长。
此兴在公真不浅，更乘霜月倚胡床。

作者简介：林季仲[约公元一一三八年前后在世]字懿成，自号芦山老人，永嘉人。生卒年均不详，约宋高宗绍兴八年前后在世。喜为诗，语佳而意新。宣和中进士。高宗时，赵鼎荐为台官，累迁吏部郎。秦桧主和议，季仲引句践事争之，大忤桧，辽罢去。后官太常少卿，知婺州。以直秘阁奉嗣。季仲著有竹轩杂著十五卷，今存六卷，《四库总目》传于世。